545.10 REGOLAMENTI DWAR IT-TRASMISSJONI TA’ L-ELETTRIKU (ĦTIĠIET TAL-GRILJA) L-AVVIŻ LEGALI 14 tal-2003, kif emendat bl-Avviż Legali 426 tal-2007 u bl-Atti XXXIV tal-2014 u XXV tal-2015. L-AVVIŻ LEGALI 14 tal-2003, kif emendat bl-Avviż Legali 426 tal-2007 u bl-Atti XXXIV tal-2014 u XXV tal-2015. 1. Titolu u skop. (1) It-titolu ta’ dawn ir-regolamenti hu Regolamenti dwar it-Trasmissjoni ta’ l-Elettriku (Ħtiġiet tal-Grilja). (2) (a) Dawn ir-regolamenti għandhom jidħlu fis-seħħ f’dik id-data li l-Ministru responsibbli għar-riżorsi u l-infrastruttura jista’ b’avviż fil-Gazzetta jistabbilixxi udati differenti jistgħu jiġu hekk appuntati għal finijiet differenti u għal disposizzjonijiet differenti ta’ dawn ir-regolamenti. (b) Avviż taħt il-paragrafu (a) jista’ jagħmel dawk id-disposizzjonijiet transitorji li l-Ministru jidhirlu li jkunu meħtieġa jew spedjenti f’konnessjoni mad-disposizzjonijiet li jidħlu fis-seħħ b’dan il-mod. (3) Dawn ir-regolamenti jistabbilixxu miżuri li għandhom x’jaqsmu mat-trasmissjoni ta’ elettriku bejn grilji ta’ vultaġġ għoli. Tifsir. Emendat: XXV.2015.41. Kap. 545. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar ir-Regolatur għas-Servizzi tal-Enerġija u l-Ilma; " awtorità kompetenti " tfisser ir-Regolatur għas-Servizzi tal-Enerġija u l-Ilma; " trasmissjoni ta’ elettriku " tfisser it-trasmissjoni ta’ elettriku permezz ta’ grilji ta’ trasmissjoni ta’ vultaġġ għoli (esklużi grilji ta’ distribuzzjoni) sitwati f’Malta u, jew fi Stat Membru ta’ l-Unjoni Ewropea, u li jaqsmu mill-inqas fruntiera waħda bejn dawk l-Istati; " kuntratt għall-mogħdija ta’ elettriku " tfisser kuntratt li jipprovdi għall-mogħdija ta’ elettriku bejn grilji ta’ trasmissjoni ta’ vultaġġ gholi; "grilja ta’ trasmissjoni ta’ vultaġġ għoli" , fil-każ ta’ grilja sitwata f’Malta jew fi Stat Membru ta’ l-Unjoni Ewropea, tfisser grilja speċifikata fl-Iskeda; "enti " tfisser korp responsabbli għall-grilji kif speċifikat fl-Iskeda; "operatur ta’ grilja " tfisser entità responsabbli għat-tħaddim ta’ grilja ta’ trasmissjoni ta’ vultaġġ għoli f’Malta; " Ministru " tfisser il-Ministru responsabbli għar-riżorsi. 3. Applikazzjoni. Dawn ir-regolamenti għandhom japplikaw meta talba għat-trasmissjoni ta’ elettriku ssir lill-operatur minn xi enti oħra. 4. Dmirijiet ta’ l-awtorità kompetenti. (1) L-awtorità kompetenti għandha tieħu dawk il-miżuri neċessarji biex tiffaċilita t-trasmissjoni ta’ elettriku bejn grilji ta’ vultaġġ għoli skond il-kondizzjonijiet imniż/la f’dawn ir-regolamenti. (2) L-awtorità kompetenti għandha tieħu dawk il-miżuri neċessarji biex tiżgura li kull entità taħt il-ġurisdizzjoni tagħha msemmija fl-Iskeda taġixxi bla dewmienu twettaq l-obbligi tagħha taħt ir-regolament 5. 5. Obbligi ta’ l-operatur ta’ grilja. Operatur ta’ grilja li jkun irċieva t alba għat-trasmissjoni ta’ elettriku għandu bla dewmien: (a) jgħarraf lill-awtorità kompetenti, u lil kull persuna jew entità oħra li l-awtorità kompetenti tista’ tinnomina, bit-talba; (b) jibda negozjati fuq il-kondizzjonijiet tat-trasmissjoni ta’ l-elettriku mitlub; (ċ) jgħarraf lill-awtorità kompetenti, u lil kull persuna jew awtorità oħra nominata mill-awtorità kompetenti skond ma hemm fil-paragrafu (a), bl-għemil ta’ kuntratt għat-trasmissjoni ta’ l-elettriku; u (d) fil-każ li kuntratt għat-trasmissjoni ta’ l-elettriku ma jkunx sar fi żmien tnax-il xahar minn meta jirċievi talba għat-trasmissjoni, jgħarraf lill-awtorità kompetenti u lil kull persuna jew awtorità oħra nominata mill-awtorità kompetenti skond ma hemm fil-paragrafu (a), bir-raġunijiet għaliex in-negozjati jkunu fallew u ma wasslux biex isir kuntratt għat-trasmissjoni ta’ l-elettriku. 6. Kuntratti dwar it-trasmissjoni ta’ l-elettriku bejn grilji ta’ trasmissjoni. (1) Kuntratti li jinvolvu t-trasmissjoni ta’ l-elettriku bejn grilji ta’ trasmissjoni għandhom jigu negozjati bejn entijiet responsabbli għall-grilji relattivi, u fir-rigward tal-kwalità tas-servizzi pprovdut, u kull fejn meħtieġ, ma’ l-entijiet responsabbli għall-importazzjoni u l-esportazzjoni ta’ l-elettriku. (2) Il-kondizzjonijiet ta’ kuntratt għat-trasmissjoni ta’ l-elettriku- (a) m’għandhomx ikunu diskriminatorji u għandhom ikunu ġusti mal-partijiet kollha involuti u m’għandhomx jinkludu klawsoli inġusti jew restrizzjoniiet mhux ġustifikati; u (b) m’għandhomx jipperikolaw is-sigurtà tal-provvisti jew il-kwalità tas-servizz, u b’mod partikolari, għandhom iqisu għalkollox l-utilizzazzjoni tal-produzzjoni ta’ riserva u l-aktar operat effiċjenti tas-sistemi eżistenti. 7. Konċiljazzjoni. Il-kondizzjonijiet li għandhom ikunu inklużi f’kuntratt għat-trasmissjoni ta’ l-elettriku għandhom, wara talba jew ta’ l-enti li tkun talbet it-trasmissjoni ta’ l-elettriku jew ta’ l-operatur ta’ grilja, ikunu soġġetti għal konċiljazzjoni minn korp imwaqqaf u presjedut mill-awtorità kompetenti għal dak l-iskop. L-awtorità kompetenti għandha tistabbilixxi r-regoli li jirregolaw il-proċedura quddiem dak il-korp. 8. Ordnijiet ta’ konformità. Emendat: A.L.426 ta’ l-2007. (1) Meta l-awtorità kompetenti ssir taf, kemm jekk billi tagħmel investigazzjoni kemm b’xi mod ieħor, li operatur ta’ grilja naqas milli jikkonforma ma’ xi wieħed mill-obbligi mniż/lin fir-regolamenti 5 u 6, hi għandha toħroġ ordni ta’ konformità lill-operatur ta’ grilja in volutu tordnalu biex minnufih jikkonforma ruħu mad-disposizzjonijiet tar-regolament imsemmi. Jekk l-operatur ta’ grilja ma jobdix dik l-ordni ta’ konformità, ikun, bla preġudizzju għal kull responsabbiltà oħra taħt dawn ir-regolamenti, l-Att jew xi liġi oħra, ħati ta’ reatu jista’ jeħel, meta jinsabħati, multa ta’ mhux inqas minn mitejnu tnejnutletineurouerbgħa u disgħ in ċenteżmu (€ 232.94) u mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) għal kull ġurnata lir-reat jibqa’ għaddej: Iżda l-ammont ta’ multi aggregati m’għandux, meta jinsabħati, jaqbeż it-tlieta u għoxrinelf u mitejn u tlieta u disgħin euro u tlieta u sebgħ in ċenteżmu (€ 23, 293.73). (2) Kull persuna li, meta tintalab mill-awtorità kompetenti informazzjoni fir-rigward ta’ dawn ir-regolamenti, xjentement jew bla kont- (a) tagħti informazzjoni falza, mhux korretta jew qarrieqa; jew (b) tonqos milli tagħti informazzjoni ħiħa; jew (ċ) tonqos, bla kawża raġonevoli, milli tagħti informazzjoni mitluba fiż-żmien mogħti biex tingħata fih; jew (d) tfixkel jew tostakola xi investigazzjoni; jew (e) tipproduċi jew tforni, jew tordna jew xjentement tippermetti li jkun prodott jew fornut, xi dokument jew informazzjoni li tafli tkun falza f’xi rigward materjali, tkun ħatja ta’ reatu tista’, meta tinsab ħatja, teħel multa ta’ mhux inqas minn mitejnu tnejnutletineurouerbgħa u disgħ in ċenteżmu (€ 232.94) u mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37). Emendata: